Biatlon na Zimskim olimpijskim igrama 1992.
Les Saisies Albertville Takmičenja u biatlonu na Zimskim olimpijskim igrama 1992 sastojala su se od tri biatlonske discipline. Održane su na Les Saisiesu mjestu udaljenom oko 30 km od grada domaćina Albertvilla. Takmičenje je počelo 11. februara i završilo 20. februara 1992. Takmičenja su održana u muškoj konkurenciji u tri discipline: pojedinačno 20 km, sprint 10 km i štafeta 4 × 7,5 km i prvi put u ženskoj u disciplinama pojedinačno 15 km, sprint 7,5 i štafeta 3 × 7,5 km. Najuspješnija nacija je bila Njemačka, koja je osvojila tri zlatne i četiri srebrne medalje. Najuspješniji takmičar bio je Nijemac Mark Kirchner sa dvije zlatne i jednom srebrnom medaljom, a najuspješnija biatlonka Nijemica Antje Misersky, koja je osvojila jednu zlatnu i dvije srebrne medalje. Zbog održavanja olimpijskih igara, ove godine održana je samo timska utrke u muškoj i ženskoj konkurenciji na Svjetskom prvenstvu. Rezultati sa olimpijskih biatlonskih utrka nisu brojani za plasman u Svjetskom kupu u sezoni 1991/92.